Anna Perhon 10 tyylisääntöä: Mietin aina ostoksia yön yli | Kodin Kuvalehti
Voi hyvin | Tyyli ja kauneus
Anna Perhon 10 tyylisääntöä: Mietin aina ostoksia yön yli
Teksti Anneli Leppänen kuva Jouni Harala
27.1.2016 klo 12:00
Radio Aallon Dynastian juontajan Anna Perhon kaapissa on aina jotain päällepantavaa, koska hän ostaa vain ihania vaatteita.
1. Käytän paljon mustaa. Filosofiani mukaan kolme juttua ei koskaan mene muodista: musta, käteinen ja gintonic. Olen surkea värien käyttäjä. Jos olen villillä päällä, saatan pukeutua toiseen värillisistä vaatteistani.
2. Ostan harvoin mutta laatua. Nuorella halpisvaatteet vielä menevät, mutta aikuisen ne tekevät nuhjuisen näköiseksi. Ainoastaan t-paidat ostan ketju­liikkeistä. Niistä on turha maksaa paljon, koska ne jäävät muiden vaatteiden alle piiloon.
Halpisvaatteissa mietityttävät sekä työntekijöiden olosuhteet että ympäristöasiat. Vitosen t-paita on pikkuinen ympäristörikos. Sitä ei ole mukava ajatella.
3. Jakku on luottovaatteeni. Minulla on kolme mustaa, yksi punainen sekä yksi paljettijakku erikoistilanteisiin. Ne ovat klassikoita, joilla saa selkeät raamit asulle. Skarppi jakku tekee risoistakin farkuista ja t-paidasta uskottavan.
4. Suosin luonnonmateriaaleja. Ne pysyvät pidempään hyväkuntoisina. Tekokuidut tunnistaa jo kaupassa siitä, että niiden pinta on nyppyinen. ­Saman tien voisi pukeutua muovikelmuun: tekokuituinen vaate hiostaa, tuntuu kylmältä ja imee epämiellyttäviä tuoksuja.
5. Shoppaustaktiikkani on miettiä ostosta yön yli. Varaan vaatteen kaupassa ja harkitsen sen ostoa seuraavaan päivään. Hankinta jää tekemättä, jos se ei sovi yhteen minkään kanssa.
Jos haluan vaatteen, tarkastelen sitä ensin netistä ja teen sitten täsmäiskun liikkeeseen tai verkkokauppaan. Päämäärätöntä shoppailua harrastan ani harvoin.
6. Karsin kaappia muutaman kerran vuodessa. Kun vaatteet ovat siististi pinoissa ja henkareilla, on helpompi valita päivän asu. Vaatteet, jotka ovat jääneet käyttämättä, vien kierrätykseen tai tarjoan kavereille.
Jos ihminen viihtyy vaatteissaan, ne ovat sopivat.
7. Tunnen mittasuhteeni ja tiedän, miltä mer­keiltä löytyy sopivaa päällepantavaa. Varon ostamasta liian isoja vaatteita, jotka hukuttavat vartaloni.
Koska levenen alaspäin, yläosassa olisi hyvä olla ­jotain mikä vie huomion niin sanotuista ongelmakohdista. Pastellivärit eivät sovi minulle, ja inhoan kaikkea pikkusievää.
Joskus mietin, onko näillä kilsoilla ok pukeutua bändipaitoihin tai rikkinäisiin farkkuihin, mutta sitten muistan, että elämä on ­liian lyhyt tuollaisten asioiden märehtimiseen. Jos ihminen viihtyy vaatteissaan, ne ovat sopivat.
8. Etsin lehtien muotikuvista kiinnostavia yhdistelmiä. Seuraan näyttelijä Sienna Millerin ja malli Kate Mossin pukeutu­mista. Molemmilla on usein farkut ja t-paita, jotka he kuorruttavat kaulahuivilla ja jakulla.
9. Koska olen lyhyt, kuljen korkeissa koroissa. Ne antavat ryhtiä ja saavat jalkani näyttämään ­pidemmiltä – niin ainakin toivon. Rakastan Acnen kenkiä niiden rohkean designin vuoksi, muuten merkillä ei ole väliä. Minulla on muutamat nilkkurit, mustat avokkaat ja yhdet punaiset Swedish Hasbeensit, joissa on maailman paras lesti. Talvioloissa luotan klassisiin rumiluksiin, Moonbootseihin.
10. Paras vinkkini on ostaa vähän mutta sopivaa. Sellaista tavaraa, joka käy kaiken kanssa ja ­johon rakastut jo sovituskopissa. Jätä ihan kiva kauppaan ja osta vain ihanin ikinä.
Laatua ei voi kätkeä. Siksi isoäitimme näyttävät kuvissa niin hyviltä, vaikka heidän vaatekaapissaan oli ehkä vain se yksi valokuvan mekko.
Artikkeli on julkaistu Kodin Kuvalehden numerossa 5/2014.
7.7.2015 klo 17:36
Anna Perhon makuuhuone täysin uusiksi: "Wau, kuin olisin hotellissa!"
2.12.2016 klo 6:01
Nämä 6 asiaa voit poistaa vaatekaapistasi heti
18.1.2016 klo 10:00
Mikko rakastaa vaatekaapin järjestämistä: ”Ostimme isomman asunnon, jotta sain huoneen vaatteille”
28.10.2015 klo 8:00
Liisa Helasto, 64: "Tässä iässä saa olla vähän rokkimeininkiä"
Yrittäjä Marko Kulmala: "Alkoholismista ei voi koskaan parantua"
Vau, mikä kasvislasagne! Tähän jää koukkuun – ”loistava, maailman paras”
Etikka on siivoojan ihmeaine! Näin se puhdistaa kaakelit ja vie hienhajun – katso yli 10 tapaa käyttää etikkaa
Äänestä KK:n numeron 14/2020 paras juttu – voita Louis Widmerin kosmetiikkaa
Omistatko sinäkin vuosia vanhoja hajuvesiä? Näin saat selville, onko pullon sisältö vanhentunut
Virpi, 61, löysi unelmatyön vanhusten parissa: ”Eläkkeelle jäämistä en ole edes miettinyt”
Lähetä kuvakisaan kuva päiväunipaikastasi – voit voittaa SENSAI Lifting Creamin!
Lähetä kuva!
Heinäkuun tilaajaetu: Niina Laitisen Sata kesää, tuhat yötä -sukat
Lähetä kuvakisaan kuva omasta askartelustasi – voit voittaa SENSAI Lifting Creamin!
Näin ompelet kesähameen ja vetoketjun - video näyttää joka sauman
Kirjailija Hannu Mäkelä, 76, on tuore aviomies: ”Minusta tuli aikuinen kuusikymppisenä, sitä ennen olin murheellinen mies”
Äänestä Suuri Käsityö -lehden 6-7/2020 parasta mallia – voita Teeteen lankoja 100 eurolla!
Kesäkuun Suuri Käsityö - katso kaikki lehden upeat mallit!